stanford-oval/wikipedia huggingface dataset:
Pallonivelnukke
Rakenne

Pallonivelnukke koostuu erillisistä hartsista valetuista osista, jotka liittyvät toisiinsa nuken sisällä raajoista päähän kulkevilla kuminauhoilla. Näin nuken voi purkaa ja koota myös kotikeinoin esimerkiksi muunnostöitä, puhdistamista tai kuminauhojen uusimista varten. Kuminauhat varmistavat nuken osien pysymisen yhdessä mutta mahdollistavat nuken asennon muuttamisen. Ihanteellisesti kuminauhoitettu nukke pysyy asennossaan eikä napsahda takaisin suoraksi tai valu löysänä rennommaksi.
Pallonivelnuken pää on yleensä avattava, mikä mahdollistaa silmäkuulien vaihdon, niiden asennon muuttamisen sekä silmäaukkojen uudelleenmuotoilun. Avattava pää myös helpottaa kuminauhojen säätämistä ja vaihtoa.
Modifiointi

Pallonivelnukkeharrastukseen kuuluu olennaisesti nuken muokkaaminen yksilölliseksi muunnostöillä ja tarvikkeilla. Nukkevalmistajat ja yksityiset harrastajat myyvät erilaisia peruukkeja, silmiä, vaatteita ja asusteita sekä eri mittakaavojen pienoisesineitä. Myös nukkejen osia kuten pelkkiä päitä, jalkateriä ja käsiä myydään ja vaihdetaan erikseen. Harrastaja voi leikata ja hioa nuken kasvojen tai vartalon muotoa alkuperäisestä poikkeavaksi. Hiomalla poistetaan myös valmistustekniikan vuoksi osiin joskus jääneitä valusaumoja.
Pallonivelnukkeja voi ostaa täysin maalaamattomina tai valmiiksi sävytettyinä ja meikattuina. Nuken kasvomeikki ("face-up") tarkoittaa yksityiskohtaista sävytystä ja varjostusta, joka tekee kasvoista aidomman näköiset. Siihen kuuluu yleensä yläripsien liimaaminen silmäaukon reunaan, joskus myös tatuointien tai arpien muotoilua ja maalausta. Nuken sävyttämiseen ja meikkaamiseen voi käyttää monenlaisia öljyttömiä väriaineita.
Sävytetty ja meikattu nukke käsitellään suojalakkauksella ("coating") hartsimateriaaleille tarkoitetulla suihkeella. Suojalakkaus hidastaa hartsin kellastumista ja suojelee sävytystä ja meikkiä kulumiselta.
Tuoteväärennökset

Tuoteväärennösnuket eli recastit ovat pallonivelnukkeharrastuksessa kasvava ongelma. Termi recast tarkoittaa uudelleen valettua, eli valukopiota, ja se on itsessään neutraali termi. Useat firmat valavat omia tuotteitaan uudelleen, sillä nukkien muotit eivät kestä ikuisesti ja alkuperäinen prototyyppi kuluu valamisprosessissa, joten se täytyy joko restauroida tai muottien tekemiseen täytyy käyttää toista (jo aiemmin valettua) nukkea. Pallonivelnukkeharrastuksen piireissä recast kuitenkin tarkoittaa lähes poikkeuksetta laittomia tuotekopioita, eli väärennöksiä. Väärennetyt nuket valetaan toisen tekijän toimesta, alkuperäiseltä valmistajalta hankitusta nukesta. Alkuperäinen tekijä/firma ei ole ollut mukana tuotteen tekemisessä missään muodossa, joten heidän tekijänoikeuksiaan rikotaan törkeästi.
On myös syytä huomioida, että tuoteväärennösten maahantuonti on laitonta Suomessa sekä useassa muussa maassa. Mikäli väärennös ilmiannetaan tullille, se takavarikoi ja tuhoaa tuotteen. Joissain maissa myös väärennösten osto ja omistaminen on laitonta.
Aiheesta muualla

Kuvia tai muita tiedostoja aiheesta Pallonivelnukke Wikimedia Commonsissa
Pallonivelnuken avattu pää osineen. Silmäkuulat pysyvät paikallaan sinitarramaisella massalla. Nuken kuminauhat kiinnittyvät S-koukkuun kaulan päällä.
Patric (jalkapalloilija)

Patric Lazion pelaajana huhtikuussa 2018.
Patricio Gabarrón Gil eli Patric (s. 17. huhtikuuta 1993 Mula) on espanjalainen jalkapalloilija, pelipaikaltaan useimmiten puolustaja. Hän edustaa Italian Serie A:ssa pelaavaa Laziota.
Patric pelasi Real Murcian, Villarrealin ja FC Barcelonan juniorijoukkueissa. Barcelonan edustusjoukkueessa hän pelasi vain kerran: hän tuli marraskuussa 2013 vaihtopelaajana kentälle 68 minuutin kohdalla Mestarien liigan vierasottelussa alankomaalaista Ajaxia vastaan.
Patric siirtyi kesällä 2015 italialaisseura Lazioon. Hän on vuoden 2023 loppuun mennessä pelannut Serie A:ssa 152 ottelua, joista 114 ottelussa hän on ollut avauskokoonpanossa. Hän on tehnyt kaksi liigamaalia: Sampdoriaa vastaan toukokuussa 2022 ja Frosinonea vastaan joulukuussa 2023. Hän on tehnyt maalin myös tammikuussa 2020 Italian cupin ottelussa Cremonesea vastaan. Hän pelasi Eurooppa-liigassa kaudella 2017–2018 kaikkiaan yhdeksän ottelua, joista seitsemän avauskokoonpanossa, mutta kahdella seuraavalla kaudella hän on kumpanakin päässyt Eurooppa-liigassa kentälle vain yhdessä ottelussa. Hän pelasi kaudella 2020–2021 Mestarien liigassa kuusi ottelua. Seuraavalla kaudella hän pelasi Eurooppa-liigassa neljä ottelua ja teki syyskuussa 2021 maalin Lokomotiv Moskovaa vastaan. Kaudella 2022–2023 hän pelasi Eurooppa-liigassa neljä ja Konferenssiliigassa kaksi ottelua. Seuaavalla kaudella hän pelasi Mestarien liigan lohkovaiheessa neljä ottelua.
Patriarkan syksy

| Patriarkan syksy> El otoño del Patriarca.Alkuperäisteos |
| --- | --- |
Kirjailija:  Gabriel García Márquez
Kieli:  espanja
Julkaistu:  1975
Suomennos
Suomentaja:  Pentti Saaritsa
Kansitaiteilija:  Urpo Huhtanen
Kustantaja:  WSOY
Julkaistu:  1986
Ulkoasu:  sidottu, kovakantinen
Sivumäärä:  272
ISBN:  951-0-13274-8
Sarja: WSOY:n Aikamme kertojia -sarja
Löydä lisää kirjojaKirjallisuuden teemasivulta
Patriarkan syksy (esp. El otoño del Patriarca) on Nobel-palkitun kolumbialaisen kirjailijan Gabriel García Márquezin vuonna 1975 ilmestynyt romaani. Se julkaistiin suomeksi vuonna 1986 Pentti Saaritsan suomentamana.
Peili (lehti)

| Peili |
| --- | --- |
Julkaisija:  Mediakasvatuskeskus Metka
ISSN:  ISSN 0783-1781
Perustettu:  1977
Lakkautettu:  2012
Päätoimittaja:  Matti Välimäki
Sivukoko:  4 kertaa vuodessa
Kieli:  suomi
Aiheesta muualla
Peilin kotisivu
Peili on lasten ja nuorten mediakulttuuriin erikoistunut uutiskirje. Sitä julkaisee Mediakasvatuskeskus Metka. Se alkoi ilmestyä lehtenä vuonna 1977 nimellä Sinä minä me. Paperimuotoisen lehden julkaiseminen lakkautettiin vuoden 2012 lopussa tilausmäärien vähentymisen vuoksi. Vuonna 2011 tilauksia oli noin 500.
Parhaat 1973–76

| Parhaat 1973–76 Jussi & The Boys |
| --- | --- | --- |

Kokoelmalevyn tiedot
 Julkaistu: 1989
 Tyylilaji: rock
 Levy-yhtiö: Fazer Finnlevy
Jussi & The Boys muut julkaisut
| Numero 3 1986 | Parhaat 1973–76 1989 | 3 kitaraa 1991 |
Parhaat 1973–76 on suomalaisen rockyhtyeen Jussi & The Boysin kokoelma-albumi.
Kappaleet > Kaksois LP versio

Alla palmupuiden
Blue moon of kentucky
Blueberry hill
Buona sera signorina
C'mon everybody
I'm left you're right she's gone
Juhlimaan
K. w. blomqvistin ilmailuaiheinen blues
Kanteen suosikin
Kesäduuni blues
Korkataan taas
Kun aika kääntyi rauhaan päin
Metsämökin tonttu
Mona lisa
Mun rock and roll blues
Murtuneen sydämen hotelli
Mä tahdon rokata
Painu pois leevi
Päästä pois tahtoisin
Tavastia rock
Tutti frutti
Vaahto peilaa
Valtatie 66
Vankila rock
Youve lost that lovin feeling
Kappaleet > Kasetti ja CD-versio

Alla palmupuiden
Anna jukeboksin soida
Blue moon of kentucky
Blueberry hill
Buona sera signorina
C'mon everybody
Et voi sä estää
Halleluja häntä rakastan
I'm left you're right she's gone
Juhlimaan
K. w. blomqvistin ilmailuaiheinen blues
Kanteen suosikin
Kesäduuni blues
Korkataan taas
Kun aika kääntyi rauhaan päin
Luokkajuhlat
Metsämökin tonttu
Mona lisa
Mun rock and roll blues
Murtuneen sydämen hotelli
Mä tahdon rokata
Painu pois leevi
Päästä pois tahtoisin
Rehtorin luiseva salli
Syöpäsairaala
Takaa ajatusten virran
Tavastia rock
Tutti frutti
Vaahto peilaa
Valtatie 66
Vankila rock
Youve lost that lovin feeling
Aiheesta muualla

Rytmimusiikin Syke: Parhaat 1973-76 (LP-versio)
Rytmimusiikin Syke: Parhaat 1973-76 (CD-versio)
Palmu

Palmu tarkoittaa muun muassa seuraavia:
palmukasvit, kasviheimo
Sukunimi

Anne-Liisa Palmu (s. 1958), johtajuuskouluttaja
Hannu Palmu (s. 1953), jääkiekkoilija
Heikki Palmu (s. 1946), pappi ja kirjailija
Hjalmar Palmu (1891–1956), jääkäri
Juhani Palmu (1944–2024), taidemaalari
Maria Palmu (s. 1988), näyttelijä ja laulaja
Petrus Palmu (s. 1997), jääkiekkoilija
Siiri Angerkoski o.s. Palmu (1902–1971), näyttelijä
Kuvitteelliset henkilöt

komisario Palmu, romaanien ja elokuvien hahmo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Palmu”, voi hakea sivunnimihaulla, laajalla sivunnimihaulla tai tekstihaulla.
Paper Mario: The Origami King

| Paper Mario: The Origami King |
| --- | --- |

Kehittäjä:  Intelligent Systems
Julkaisija:  Nintendo
Jakelija:  Nintendo eShop
Ohjaaja:  Masahiko Nagaya
Tuottaja:  Kensuke Tanabe ja Atsushi Ikuno
Pelisarja:  Paper Mario
Julkaistu:  2020
Lajityyppi:  toimintaseikkailupeli ja tietokoneroolipeli
Pelimuoto:  yksinpeli
Ikäluokitus:  ESRB: Kaikenikäisille  PEGI 7  USK 6 
Alusta:  Nintendo Switch
Jakelumuoto:  Nintendo-pelimoduuli ja digitaalinen lataus
Lisää peliartikkeleitaVideopelien teemasivulla
Paper Mario: The Origami King on Intelligent Systemsin kehittämä ja Nintendon julkaisema roolipeli. Se julkaistiin Nintendo Switchille 17. heinäkuuta 2020.
Pelaaminen

Pelissä on elementtejä seikkailupeleistä, roolipeleistä ja pulmanratkonnasta. Pelaaja kontrolloi kaksiulotteista paperista Mariota ja tutkii johdonmukaista avointa maailmaa, jonka maasto on pahvista ja paperista tehty.
Taistelut käydään ympyrän muotoisilla areenoilla, joissa Mario on keskellä. Ensiksi kuin pystyy hyökkäämään vihollisia vastaan, täytyy viholliset ensiksi järjestää riviin siten, että pystyy hyökkäämään moneen viholliseen samaan aikaan. Pomo-taisteluissa Mario aloittaa areenan ulkopuolelta ja tehtävänä on kiertää ympyröitä, jotka sisältävät suuntanuolia, lisävoimia ja muita esineitä, jotta pystyy luomaan polun, jonka Mario pystyy kävelemään läpi ja hyökkäämään pomoa vastaan.
Vastaanotto

Metacritic-kerääjäsivustolla peli sai 80/100 pistettä, perustuen 116 kriittiseen arvosteluun.
Peli sai Pelaaja-lehden arvostelussa arvosanaksi 6/10. IGN:n arvostelussa peli sai arvosanaksi 7/10.
Aiheesta muualla

Viralliset verkkosivut
Paper Mario: The Origami King MobyGamesissa (englanniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Paavali (nimi)

| Paavali |
| --- | --- |
Nimipäivä:   
– suomenkielinen:  25. tammikuuta
– ruotsinkielinen:  –
– ortodoksinen:  10. tammikuuta, 15. tammikuuta, 29. kesäkuuta, 6. marraskuuta
Muunnelmia:  Pavel, Paavo, Pauli, Paulus
Vastineita eri kielissä:  Pablo, Paolo, Paul, Pavel
Nimen alkuperä:  pieni, nöyrä (lat. Paulus)
Infobox OKNimi-testi OK: 
Paavali on suomalainen ja virolainen miehen etunimi.
Paavali on suomenkielinen versio roomalaisesta sukunimestä Paulus, joka merkitsee latinaksi "pientä" tai "nöyrää".
Nimen espanjalainen versio on Pablo
ja italialainen Paolo. Nimeä Paavali käytetään suomen kielessä vakiintuneesti myös useista historian henkilöistä, joiden varsinainen nimi on ollut Paulus, Paul, Pavel tai muu samaa alkuperää oleva nimi.
Suomessa on vuoden 2019 loppuun mennessä rekisteröity 6 528 Paavali-nimen saanutta miestä ja alle 10 naista. Paavalin nimipäivä on 25. tammikuuta, jota kristinuskon alueella on vanhastaan vietetty apostoli Paavalin kristinuskoon kääntymisen vuosipäivänä.
Historiallisia Paavaleja

Paavali, alk. Saulus (n. 3–64), apostoli
Paavali I (1754–1801), Venäjän keisari 1796–1801
Paavali Fredrik, Paul Friedrich (1800–1842), Mecklenburg-Schwerinin suurherttua 1837–1842
Ristin Paavali, alk. Paolo Francesco Danei (1694–1775), italialainen pyhimys, pappi ja näkijä, passionistisääntökunnan perustaja
Paavali-nimisiä paaveja:
Paavali I (700–767), paavi 757–767
Paavali II, Pietro Barbo (1417–1471), paavi 1464–1471
Paavali III, Alessandro Farnese (1468–1549), paavi 1534–1549
Paavali IV, Giovanni Pietro Carafa (1476–1559), paavi 1555–1559
Paavali V, Camillo Borghese (1552–1621), paavi 1605–1621
Paavali VI, Giovanni Battista Montini (1897–1978), paavi 1963–1978
Nimen osana:
Johannes Paavali I, Albino Luciani (1912–1978), paavi 1978
Johannes Paavali II, Karol Józef Wojtyła (1920–2005), paavi 1978–2005
Historiallisia Paavaleja > Suomalaisia

Paavali, Georgij Gusev (1914–1988), Suomen ortodoksisen kirkon arkkipiispa 1960–1987
Paavali Halonen (n. 1565–1642), uudisraivaaja ja sotapäällikkö, Kemijärven ensimmäinen kanta-asukas
Paavali Juusten (n. 1520–1575), Viipurin piispa 1554–1563, Turun piispa 1563–1575
Paavali Kaski (1893–1919), jääkärivänrikki
Paavali Krogius (1724–1792), Porvoon piispa 1789–1792
Paavali Pelkonen (1624–1715), uudisraivaaja, Pelkosenniemen ensimmäinen suomalainen uudisasukas
Paavali Scheel (k. 1516), Turun tuomiorovasti
Nykyajan Paavaleja

Paavali Jumppanen (s. 1974), suomalainen pianisti
Risto "Paha Paavali" Poutiainen (s. 1958), suomalainen kiihdytysautoilija
Kuvitteellisia Paavaleita

Paavali Pisa, Olavi Ahosen esittämä opettaja ja sotilaspastori elokuvassa Pojat (1962)
Patriootti (Amerikan vallankumous)

Patriootti (myös Amerikan whigit, kongressimiehet tai kapinalliset) oli uudisasukkaiden nimi niissä kolmessatoista brittiläisessä siirtomaassa, jotka kapinoivat Britannian valtaa vastaan Amerikan vallankumouksen aikaan. Heidän johtohahmonsa julistivat Amerikan Yhdysvallat itsenäiseksi valtioksi 1776. Heidän kapinointinsa perustui poliittiseen filosofiaan nimeltä republikanismi, kuten Thomas Jeffersonin, Alexander Hamiltonin ja Thomas Painen pamfleteissa ilmaistiin.[lähde? ]
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Patrikin Muisto

Patrikin Muisto (s. 1998) on suomenhevonen ja vuoden 2009 ravikuningas. Sen isä on Patrik ja emä Päivän Rusko. Oriin valmentajana toimi aiemmin Hannu Kamppuri ja vuodesta 2006 lähtien Jouko Tarvainen.
Patrikin Muisto joutui pitämään vuoden 2007 kilpailutaukoa hankosidevamman vuoksi. Vuoden kuluttua se teki läpimurtonsa ja sijoittui 19 kertaa kolmen parhaan joukkoon kauden 22 kilpailussa. Patrikin Muisto osallistui ensimmäisen kerran kuninkuusraveihin vuonna 2009. Valmentajansa ja osaomistajansa Jouko Tarvaisen ohjastamana se voitti 2 100 metrin ja mailin matkat. Päätösmatkalla, 3 100 metrillä ori sijoittui toiseksi ja voitti ravikuninkuuden yhteisajalla 9.39,5. Kuninkuusraveista se keräsi palkintorahoina 55 000 euroa.
Paholaiskilli

| Paholaiskilli |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Viuhkaeväiset Actinopterygii
Lahko::  Hammaskarppikalat Cyprinodontiformes
Heimo::  Hammaskillit Cyprinodontidae
Suku::  Cyprinodon
Laji::  diabolis
Kaksiosainen nimi
 Cyprinodon diabolis  Wales, 1930 
Katso myös
   Paholaiskilli Commonsissa 
Infobox OKNimi-testi OKIUCN-testi OK: 
Paholaiskilli (Cyprinodon diabolis) on harvinainen hammaskillilaji, jota tavataan ainoastaan yhdessä pohjaveden täyttämässä kalkkikiviluolastossa Amargosan autiomaassa Yhdysvaltain Nevadassa, Kuolemanlaakson itäpuolella. Luolasto tunnetaan nimellä Devils Hole, minkä perusteella kalalajikin on saanut nimensä (engl. Devils Hole pupfish).
Devils Hole -luolaston sisäänkäynti.
Tuntomerkit

Paholaiskillit ovat kooltaan alle tuuman mittaisia, keskimäärin vain 19-millimetrisiä. Muodoltaan ne muistuttavat lähisukulaisiaan. Niillä ei ole lainkaan vatsaeviä. Peräevä puolestaan on suuri. Sukukypsät koiraat ovat väritykseltään syvän sinisiä ja pyrstöevän poikki kulkee musta raita.
Lajin elinolosuhteet

Tutkijat ovat jo pitkään olettaneet, että paholaiskilli on asuttanut Devils Holea jo tuhansien vuosien ajan. Teoriaa on kuitenkin ajoittain myös epäilty, esimerkiksi esittämällä että kalan ovat saattaneet tuoda luolaan paljon myöhemmin esimerkiksi intiaanit, linnut tai että ne ovat levinneet sinne jotakin maanalaista reittiä pitkin. Vuonna 2016 julkaistu tutkimus vertaili paholaiskillin perimää kahteen sille läheistä sukua olevaan lajiin, sädekilliin ja C. nevadensis mionectesiin, selvittääkseen milloin lajit erkanivat omiksi lajeikseen. Tutkimuksen perusteella ne erottuivat 50 000–80 000 vuotta sitten, eli 40 000–60 000 vuotta aiempia arvioita varhemmin. Tutkijoiden mukaan tämä tarkoittaa, että paholaiskilli asutti luolan sen syntyhetkien aikaan.
Geoterminen lämpö pitää veden lämpötilan vuoden ympäri likimain 33 celsiusasteessa. Vaikka luolasto on ainakin 150 metriä syvä ja lajia on tavattu 20 metriä syvyydessä, paholaiskillien elinpiiri keskittyy vain muutaman neliömetrin kokoiselle matalan veden peittämälle kalkkikivitasanteelle, jolla ne kutevat ja paljolti myös ruokailevat. Niiden ruokavalio koostuu pääosin piilevistä.
Paholaiskillien biotoopin uhat

1960-luvulla maatalouden lisääntynyt pohjaveden käyttö muodostui uhaksi paholaiskillille, kun Devils Holen pinnankorkeus alkoi laskea. Laji määriteltiin vaarantuneeksi vuonna 1967. Yhdysvaltain korkein oikeus myönsi vuonna 1976 viranomaisille oikeuden rajoittaa vedenottoa lajin suojelemiseksi.
1990-luvun puolivälin jälkeen paholaiskillien määrä alkoi tuntemattomasta syystä huveta. Tilannetta pahensi merkittävästi vuonna 2004 sattunut vahinko tutkijoiden jätettyä muutamia pyydyksiä Devils Holen reunalle. Tulva pyyhkäisi ne veteen ja yli kolmannes kaloista kuoli. Kevään 2006 laskennassa tutkijat löysivät vain 38 yksilöä. Kannan hupenemisen syyksi epäiltiin ravinnonpuutetta, joten talvella 2007–2008 kaloja ruokittiin lisäravinteilla. Syksyllä 2008 Devils Holessa laskettiin olevan 126 yksilöä. Tuolloin kanta oli kasvanut syyslaskennoissa kolme peräkkäistä vuotta, mikä antoi toivoa tulevasta. Syksyllä 2012 lukumäärä oli kuitenkin vain 75 ja syksyllä 2013 kalojen lukumäärä oli enää 65.
Aiheesta muualla

Cyprinodon diabolis (peilipalvelin) FishBase. Froese, R. & Pauly, D. (toim.). (englanniksi)
Devils Hole Pupfish (Arkistoitu – Internet Archive) Nevada Fish & Wildlife Officen sivuilla.
Devils Hole kalkkikivitasanteineen. Laitteisto on asennettu seuraamaan vedenkorkeutta.
Paper Mario

| Paper Mario |
| --- | --- |

Kehittäjä:  Intelligent Systems
Julkaisija:  Nintendo
Jakelija:  Nintendo eShop
Tuottaja:  Shigeru Miyamoto
Säveltäjä:  Yuka Tsujiyoko Taishi Senda
Pelisarja:  Mario
Julkaistu:  JP 11. elokuuta 2000NA 5. helmikuuta 2001EU 5. lokakuuta 2001
Lajityyppi:  roolipeli
Pelimuoto:  yksinpeli
Ikäluokitus:  ESRB: E  Virheellinen ESRB-arvo PEGI: 3
Alusta:  Nintendo 64, iQue, Virtual Console
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Paper Mario (Japanissa nimellä Mario Story jap. マリオストーリー) on Intelligent Systemsin kehittämä ja Nintendon julkaisema roolipeli. 
Peli julkaistiin vuonna 2000 Nintendo 64:lle.
Peli julkaistiin vuonna 2007 Wiin Virtual Console -palvelun kautta ladattavaksi.
Peli pohjautuu Mario-pelisarjaan.
Peliä kehitettiin Nintendo 64DD:lle ja se on epäsuoraa jatkoa Super Nintendo Entertainment Systemin (SNES) Super Mario RPG:lle. Kehitysvaiheessa siihen viitattiinkin paikoin Super Mario RPG 2:na.
Pelaaminen

Muille Mario-sarjan peleille tyypillisesti pelin tarkoituksena on pelastaa Prinsessa Peach ja Sienivaltakunta Bowserilta, joka on tällä kertaa varastanut Star Rod -nimisen sauvan ja tehnyt itsestään voittamattoman. Bowser siirtää linnansa Peachin linnan alle, ja nostaa sen ulkoavaruuteen. Mario putoaa linnasta Goomba villagen lähistölle. Pian hän herää vuoteesta Goombaperheen talosta. Marion seuraan liittyy Goombario, Mario ihailija. He lähtevät Kuningas Goomban linnoitukselle päin, ja tapaavat Sinisen- ja punaisen Goomban. He lyövät nämä ja jatkavat matkaansa linnaan. Kun he kukistavat kuningas Goomban, linnasta tulee silta Toad Towniin.
Vastaanotto

Peli on saanut IGN:n arvostelussa arvosanaksi 9/10.
Seuraajat

Paper Mariolle on julkaistu viisi jatko-osaa, Nintendo GameCuben Paper Mario: The Thousand-Year Door vuonna 2004, Wiin Super Paper Mario vuonna 2007, Nintendo 3DS:n Paper Mario: Sticker Star vuonna 2012 Wii U:n Paper Mario: Color Splash vuonna 2016 ja vuonna 2020 Nintendo Switchin Paper Mario: The Origami King.  Ominaista sarjan peleille ovat paperinukkemaiset hahmot kolmiulotteisessa ympäristössä.